છેલ્લા કેટલાય સમયથી જેની રાહ જોતી હતી એ આખરે મળી જ ગયું. અહી સિડનીમાં મારી પાસે પુસ્તકોની તંગી છે. માતૃભાષા ગુજરાતીની અહી વાત થાય છે … 🙂 અહિયા આવવાનું થયું ત્યારે મારી લાઈબ્રેરીમાંથી ઘણા પુસ્તકો લાવવાની ભાવના હતી પરતું ચાલતી પરંપરાને કોણ રોકી શકે.. લાચાર એવી હું પણ એમાંથી બાકાત ના રહી શકી અને ણા છુટકે અથાણા, છુંદા, પાપડ અને નાસ્તા જ લાવવા પડ્યા. હવે તો શિપિંગ કરાવીશ ત્યારે જ મારા પુસ્તકો મને મળશે ત્યાર સુધી આ રીતે ઓનલાઈન ચલાવવું રહ્યું. ઓનલાઈન ખાસ મજા નથી આવતી પણ ના કરતા કાના મામા સારા. ..બહુ સારા. શ્રી અરવિંદ નિવાસ , વડોદરા “અર્પણ” નામનું મેગેઝીન પકાશિત કરે છે. દર મહિને પ્રકાશિત થતા આ મેગેઝીનમાં આધ્યામિક વિકાસ તેમજ જીવન જીવવા માટે ઉપયોગી એવી ઘણી સરસ વાતો, પ્રસંગો , માતાજી સાથે થયેલ સવાલ-જવાબ, સાવિત્રીની કેટલીક કંડિકાઓ સાંકળવામાં આવે છે. ઓનલાઈન મેગેઝીન માટે શ્રી અરવિંદ આશ્રમનો દિલથી આભાર. નીચેની લિંક પર ક્લીક કરવાથી આ પત્રિકાને વાંચી શકો.